Актиумын тулалдаан

Актиумын тулалдаан ( ) (МЭӨ 31 он) нь Октавиан (хожмын Август), Марк Антони нарын хооронд Грекийн Акарнанид болсон тэнгисийн тулалдаан юм. 500 хөлөг, 70,000 явган цэрэг бүхий Антони Ионий тэнгис болон Амбракийн булангийн хоорондох Актиумд байрлахад 400 хөлөг, 80,000 явган цэрэг бүхий Октавиан тэдний харилцааны шугамыг хойд зүгээс таслав. Антонигийн цэргийн хангамж тасалдан, холбоотнууд нь орхин явжээ. Хуурай газар дээр залилагдсан Антони Клеопатрагийн зөвлөгөөгөөр Октавиан руу тэнгисээс дайрав. Антонигийн аварга флотод Клеопатрагийн хөлгүүд багтаж байв. Тулалдааны оргил үед Клеопатра өөрийн хөлгүүдийг аван зугтахад Антони цөөн хөлөгтэйгээр түүнийг дагаж тулалдааны талбарыг орхин оджээ. Түүний флот тэр даруй бууж өгч, арми нь долоо хоногийн дараа ялагдснаа хүлээжээ. Октавианы ялалт нь түүнд Ромын ертөнцөд маргаангүйгээр эзэн хаан болох боломжийг бий болгосон юм. 

 Гадаад холбоос 
 The Actium Project
 The Naval Battle of Actium
 Cassius Dio, Roman History, Book 50

Ангилал:Эртний тэнгисийн тулалдаан
Ангилал:Эртний Египетийн тулалдаан
Ангилал:Ромын иргэний дайны тулалдаан
Ангилал:МЭӨ 1-р зууны тулалдаан
Ангилал:МЭӨ 31 он
Ангилал:Марк Антони
Ангилал:Клеопатра VII.
Ангилал:Август Цезарь
Ангилал:Газар дундын тэнгисийн тэнгисийн цэргийн түүх